ตอนนี้อยู่ออสเตรเลียค่ะ เพิ่งกลับจากไทยมา 2 อาทิตย์ กลับมา ก่อนหน้า ปวดเนื้อตัวมา 2-3 อาทิตย์ แล้วอะคะ แต่เป็นๆหายๆ มาออส ก็ยังเป็น วัดไข้ได้ประมาณ 36,9-37.6 ขึ้นกับวัน อาการไอมีนานๆทีวันละ1-2 ตอนนอน... มีการถ่ายท้องเหลว บ้างด้วย เพิ่งมีการคัดจมูก 1-2 นี่อะคะ ไม่ทราบว่า นี่เป็นอาการของอะไรอะคะ ต้องดูแล ตัวเองอย่างไรอะคะ
สวัสดีค่ะ หากวัดอุณหภูมิร่างกายได้มากกว่า 37 องศาเซลเซียส ก็แสดงว่ามีไข้ ซึ่งอาจเกิดจากโรคติดเชื้อหรือไม่ใช่ก็ได้ ทั้งนี้ หากมีอาการปวดเมื่อยตัว คัดจมูก ถ่ายเหลว และไอ ก็อาจเกิดจากการติดเชื้อได้ โดยอาจเป็นเชื้อไวรัสที่ทำให้เกิดไข้หวัด หรือลำไส้อักเสบ ส่วนโรคติดเชื้อไวรัส covid19 นั้น อาการมีได้หลายหลาย และระดับอาการมีได้ตั้งแต่อาการน้อยๆ จนถึงอาการรุนแรง ดังนั้นอาจตอบได้ไม่แน่ชัดว่ามีการติดเชื้อหรือไม่ ทั้งนี้ หากมีความเสี่ยงในการอยู่ใกล้ชิดกับผู้ที่ติดเชื้อ หรือมีการเดินทางบ่อยๆ แนะนำควรไปพบแพทย์ที่โรงพยาบาลเพื่อตรวจวินิจฉัยค่ะ ในเบื้องต้น ไม่ว่าจะเป็นโรคอะไร ก็ควรป้องกันการแพร่เชื้อไปสู่ผู้อื่น รวมถึงป้องกันตนเองในการรับเชื้อ โดยพยายามหลีกเลี่ยงการไปอยู่ในที่ชุนชน ใส่หน้ากากอนามัยป้องกันตลอดเวลาที่อยู่นอกบ้าน ไม่ทานอาหารร่วมกับผู้อื่น ล้างมือบ่อยๆ และล้างมือก่อนหยิบจับอาหารทานทุกครั้ง ไม่ไปสัมผัสตัวผู้อื่นโดยไม่จำเป็น ส่วนผู้ที่อาศัยในบ้านเดียว ควรแยกห้องอยู่อาศัย เป็นต้น นอกจากนี้ ควรดื่มน้ำเปล่ามากๆ นอนหลับพักผ่อนให้เพียงพอ ทานอาหารที่มีประโยชน์ให้ครบ 5 หมู่ และหากยังมีถ่ายเหลว ก็ควรเลือกทานอาหารอ่อน อาหารย่อยง่าย รสไม่จัด และควรดื่มน้ำเกลือแร่ร่วมด้วยค่ะ